《哭刘郎中 其二》
宋代·吕南公

仕则慕贵显，贫仍忧子孙。阳穷诈恬淡，此道久满门。

嗟乎郎中心，违众辄十分。登科未弱冠，白首两朱轓。

笑谈倾一坐，绝口势利言。遥闻朱顿流，索水洗耳根。

服不至布絮，食不辞羔豚。自然清白行，皎皎不可昏。

杳杳浚郊县，萧萧柏林原。节士今已矣，谁表三尺坟。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。